stanford-oval/wikipedia huggingface dataset:
เหตุการณ์ทุจริตการออกรางวัลสลากกินแบ่งรัฐบาล พ.ศ. 2544

| --- | --- |
วันที่: 1 มิถุนายน พ.ศ. 2544 (23 ปีที่แล้ว)
ที่ตั้ง: ที่ทำการสำนักงานสลากกินแบ่งรัฐบาล (แห่งเดิม) ถนนราชดำเนินกลาง แขวงตลาดยอด เขตพระนคร กรุงเทพมหานคร
ชื่ออื่น: คดีกลม บางกรวย, คดีล็อกหวย, คดีหวยล็อก
ประเภท: การทุจริต
ผล: สำนักงานสลากกินแบ่งรัฐบาลต้องปรับปรุงระบบการออกรางวัลใหม่ เช่น การยกเลิกให้ประชาชนขึ้นเป็นกรรมการออกรางวัล และการใช้อุปกรณ์ออกรางวัลแบบใหม่
พิพากษาลงโทษ: สมตระกูล จอบกระโทก พ.อ.อ.กิตติชาติ กุลประดิษฐ์ ทองสุข ชนะการี ณรงค์ อุ่นแพทย์ (กลม บางกรวย) สุริยัน ดวงแก้ว (ผู้ใหญ่หมึก) พิชัย เทพอารักษ์ (ชัย โคกสำโรง)
ข้อหา: ฉ้อโกงโดยแสดงตนเป็นคนอื่น ซ่องโจร [ยกเว้นจำเลยที่ 5 (พิชัย)]
จำนวนถูกพิพากษาลงโทษ: ศาลฎีกามีคำพิพากษาเมื่อ 28 ตุลาคม 2556 ยืนตามศาลอุทธรณ์ คือ จำคุกจำเลยที่ 1-4 รวม 6 ปี ส่วนจำเลยที่ 5 (พิชัย) จำคุก 2 ปี  ศาลอาญามีคำพิพากษาเมื่อ 30 ตุลาคม 2549 ให้จำคุก ทองสุข ชนะการี เช่นเดียวกับจำเลยที่ถูกฟ้องไปก่อนหน้า แต่ให้การรับสารภาพ ลดโทษให้กึ่งหนึ่ง พร้อมชดใช้เงินค่าของชำร่วย
เหตุการณ์ทุจริตการออกรางวัลสลากกินแบ่งรัฐบาล พ.ศ. 2544 เป็นเหตุการณ์ที่เกิดขึ้นเมื่อการออกรางวัลสลากกินแบ่งรัฐบาล งวดประจำวันที่ 1 มิถุนายน พ.ศ. 2544 ซึ่งกรรมการออกรางวัลภาคประชาชน 3 คนในตำแหน่งหลักหมื่น หลักสิบ และหลักหน่วย มีพิรุธขณะออกรางวัลที่ 1 ทำให้ผลการออกรางวัลที่ 1 ของการออกรางวัลสลากกินแบ่งรัฐบาลในงวดดังกล่าวคือ 113311 ทำให้เป็นที่วิพากษ์วิจารณ์ของประชาชนทั่วไป จนนำไปสู่การสอบสวน และการจับกุมนายณรงค์ อุ่นแพทย์ (กลม บางกรวย) ในฐานะผู้อยู่เบื้องหลังของเหตุการณ์ดังกล่าว พร้อมพวกอีก 5 ราย ในข้อหาฉ้อโกงโดยแสดงตนเป็นคนอื่นและซ่องโจร ทั้งนี้ การกระทำดังกล่าว เป็นเพียงเพื่อหลอกเอาเงินรางวัลจากเจ้ามือสลากกินรวบ (หวยใต้ดิน) เท่านั้น ซึ่งทำให้เจ้ามือสลากกินรวบต้องจ่ายเงินรางวัลเป็นจำนวนมากหลังการออกรางวัลในงวดดังกล่าว
เหตุการณ์นี้สร้างความเสื่อมเสียแก่สำนักงานสลากกินแบ่งรัฐบาลเป็นอย่างมาก ในฐานะจำเลยสังคมจากเหตุการณ์นี้ ทำให้สำนักงานฯ ต้องกอบกู้ความเชื่อมั่นคืนจากประชาชน ทั้งจัดสร้างอุปกรณ์ออกรางวัลแบบใหม่ซึ่งป้องกันการทุจริตอย่างรัดกุมกว่าแบบเดิม รวมถึงยกเลิกการให้ประชาชนขึ้นเป็นกรรมการออกรางวัล เป็นต้น
อนึ่ง เหตุการณ์ลักษณะดังกล่าวเคยเกิดขึ้นครั้งหนึ่งในการออกรางวัลงวดวันที่ 1 กันยายน พ.ศ. 2530 โดยเกิดขึ้นที่วงล้อออกรางวัลซึ่งใช้พลังงานไฟฟ้า ขณะออกรางวัลที่ 1 ทำให้กรรมการออกรางวัลต้องประกาศยุติการออกรางวัลเพื่อตรวจสอบ ซึ่งจากการตรวจสอบพบว่า บริเวณรางและฟันเฟืองหมุนมีอุปกรณ์เชื่อมต่อ และด้านล่างของอุปกรณ์ออกรางวัลพบวงจรไฟฟ้าขนาด "1x1" ที่มีการทาสีดำเพื่ออำพราง ซึ่งควบคุมให้วงล้อหยุดหมุนให้ได้ตัวเลขตามที่ต้องการด้วยรีโมตคอนโทรล
การวิพากษ์วิจารณ์

เมื่อประชาชนทราบผลการออกรางวัลที่ 1 ของการออกรางวัลในงวดดังกล่าว คือ 113311 ซึ่งขณะออกรางวัลที่ 1 นั้นได้เกิดสิ่งผิดปกติขึ้น คือกรรมการออกรางวัลภาคประชาชน 3 คน ในตำแหน่งหลักหมื่น หลักสิบ และหลักหน่วย มีพิรุธ ท่าทางก้ม ๆ เงย ๆ ชำเลืองมองลูกบอลออกรางวัลหมายเลขต่าง ๆ ในอุปกรณ์ออกรางวัลทรงกลม โดยมีการถ่ายทอดสดการออกรางวัลดังกล่าวผ่านสถานีโทรทัศน์ไอทีวี ทำให้เป็นที่วิพากษ์วิจารณ์ของประชาชนอย่างกว้างขวาง และเชื่อว่าการออกรางวัลในงวดดังกล่าวมีการ "ล็อกเลข" เกิดขึ้น โดยในระยะแรก ชัยวัฒน์ พสกภักดี ผู้อำนวยการสำนักงานสลากกินแบ่งรัฐบาลในขณะนั้นกล่าวปฏิเสธ อย่างไรก็ตาม วราเทพ รัตนากร รัฐมนตรีช่วยว่าการกระทรวงการคลัง สั่งการให้สมใจนึก เองตระกูล ปลัดกระทรวงการคลัง ในฐานะประธานคณะกรรมการสลากกินแบ่งรัฐบาล ตรวจสอบการออกรางวัลดังกล่าวให้แล้วเสร็จโดยเร็ว หากพบการทุจริตก็ให้แก้ไขโดยเร่งด่วน ทั้งนี้ เมื่อวันที่ 14-15 มิถุนายน สวนดุสิตโพล สถาบันราชภัฏสวนดุสิต (ชื่อในขณะนั้น) สำรวจความคิดเห็นของประชาชนในกรณีดังกล่าว จำนวน 1,213 คน ในเขตกรุงเทพมหานครและปริมณฑล ประกอบด้วยผู้ที่ซื้อสลากฯ ผู้ที่ไม่เคยซื้อสลากฯ ผู้ค้าสลากฯ และพนักงานสำนักงานฯ ปรากฏว่า ประชาชนส่วนใหญ่ร้อยละ 33.83 ไม่แน่ใจว่ามีการล็อกเลข โดยผู้ที่ซื้อสลากฯ ส่วนใหญ่ร้อยละ 27.50 เชื่อว่ามีการล็อกเลข ส่วนเจ้าหน้าที่สำนักงานฯ ส่วนใหญ่ร้อยละ 77.21 เห็นว่าไม่มีการล็อกเลข และในกรณี "ความในใจที่อยากบอกสำนักงานฯ" ปรากฏว่า ประชาชนส่วนใหญ่ร้อยละ 42.25 เห็นว่าสำนักงานฯ ควรแสดงความชัดเจน/โปร่งใส ทำให้เกิดความเชื่อใจโดยเร็วที่สุด
เมื่อกรณีนี้กลับมาเป็นที่สนใจอีกครั้ง ในเดือนพฤศจิกายน พ.ศ. 2544 เอแบคโพลล์ มหาวิทยาลัยอัสสัมชัญ ได้สำรวจความเห็นของประชาชนในเขตกรุงเทพมหานคร เกี่ยวกับภาพลักษณ์และความรับผิดชอบของสำนักงานสลากกินแบ่งรัฐบาล จากกรณีล็อกเลขดังกล่าว พบว่า ประชาชนแสดงความคิดเห็นไปในทางไม่เชื่อมั่นสำนักงานฯ หลายประเด็น เช่น
ปัญหาการล็อกหวยดังกล่าวทำเป็นขบวนการ ประชาชนส่วนใหญ่ร้อยละ 86 เห็นว่าเชื่อ
มีเจ้าหน้าที่ของสำนักงานฯ ร่วมมือกับขบวนการล็อกหวย ประชาชนส่วนใหญ่ร้อยละ 76 เห็นว่าเชื่อ
ปัญหาดังกล่าวจะทำให้สำนักงานฯ เสื่อมเสียหรือไม่ ประชาชนส่วนใหญ่ร้อยละ 88.1 เห็นว่าเชื่อ
ผู้บริหารของสำนักงานฯ ควรออกมาแสดงความรับผิดชอบหรือไม่ ประชาชนส่วนใหญ่ร้อยละ 85.5 เห็นว่าควรแสดงความรับผิดชอบ
มีความมั่นใจหรือไม่ว่ารัฐบาลสามารถแก้ปัญหากรณีล็อกหวยอย่างได้ผล ประชาชนส่วนใหญ่ร้อยละ 67.3 เห็นว่าไม่มั่นใจ โดยมีประชาชนที่เห็นว่ามั่นใจเพียงร้อยละ 17.8 เป็นต้น
นอกจากนี้ ภาคประชาชนยังได้กล่าวถึงสารเรืองแสงชนิดพิเศษ ซึ่งจะต้องสวมคู่กับแว่นตาชนิดพิเศษจึงจะมองเห็นตัวเลขภายในได้ ซึ่งคนร้ายอาจนำมาใช้ในการทุจริตการออกรางวัลในครั้งนี้ ซึ่ง ศ.ดร.โสภณ เริงสำราญ หัวหน้าภาควิชาเคมี คณะวิทยาศาสตร์ จุฬาลงกรณ์มหาวิทยาลัยในขณะนั้น กล่าวว่า เป็นไปได้ที่กลุ่มคนร้ายใช้สารพิเศษบางประเภท ร่วมกับคอนแทคเลนส์โพลารอยด์ เพื่อใช้ทุจริตการออกรางวัลดังกล่าว ซึ่งเมื่อใช้น้ำมันหรือวาสลีนทาทับสารดังกล่าวก็จะมองไม่เห็น แต่จะมองเห็นเมื่อมองผ่านคอนแทคเลนส์ดังกล่าว แต่โสภณได้ปฏิเสธกรณีคนร้ายใช้ฟลูออเรสเซนต์ซึ่งเป็นสารเรืองแสง เพื่อการทุจริตดังกล่าว เนื่องจากเมื่ออมไว้ในปากจะทำให้ปากพอง ซึ่งชัยวัฒน์กล่าวปฏิเสธในกรณีของการใช้สารเรืองแสงดังกล่าวเช่นกัน โดยกล่าวว่า ตรวจสอบแล้วไม่พบว่ามีการใช้สารเรืองแสงเคลือบลูกบอลหมายเลขต่าง ๆ ในการทุจริตการออกรางวัลในครั้งนี้
การดำเนินคดี > กลม บางกรวย และพวก

เมื่อพนักงานสอบสวนลงความเห็นว่า มีการทุจริตการออกรางวัลที่ 1 ในงวดดังกล่าว ทำให้เจ้าหน้าที่ตำรวจได้ออกหมายจับชายดังกล่าวทั้ง 3 ซึ่งขึ้นเป็นกรรมการออกรางวัล รวมทั้งณรงค์ อุ่นแพทย์ (กลม บางกรวย), สุริยัน ดวงแก้ว (ผู้ใหญ่หมึก) และ พิชัย เทพอารักษ์ (ชัย โคกสำโรง) ในฐานฉ้อโกงโดยแสดงตนเป็นคนอื่นและซ่องโจร เนื่องจากเป็นการวางแผนหลอกเอาเงินรางวัลจากเจ้ามือสลากกินรวบ (หวยใต้ดิน) โดยพยายามให้เลข 1 ไปอยู่ในตำแหน่งเลขท้าย 3 ตัวของรางวัลที่ 1 (ศัพท์ที่ใช้ในวงการเรียกว่า 3 ตัวบน หรือ 3 ตัวตรง) ซึ่งถ้าเลข 1 ไปอยู่ในตำแหน่งดังกล่าวมากเพียงใด ก็จะได้ผลตอบแทนที่มากขึ้นเท่านั้นซึ่งพบว่า พิชัย ได้มุ่งซื้อสลากกินรวบแบบเลขท้าย หมายเลข 11 กับเจ้ามือสลากกินรวบรายหนึ่งในจังหวัดสุรินทร์ ทำให้เจ้ามือสลากกินรวบรายดังกล่าวต้องจ่ายเงินรางวัลกว่า 100 ล้านบาท หลังการออกรางวัลงวดดังกล่าว โดยแต่ละรายถูกรางวัลไม่ต่ำกว่า 1 ล้านบาท ทั้งนี้ ผู้ที่ถูกรางวัลกลับมีเพียงผู้มีอิทธิพลบางกลุ่มเท่านั้น ซึ่งณรงค์พร้อมพวกได้ติดตามทวงหนี้เงินรางวัลที่ยังไม่ได้จ่ายจากเจ้ามือสลากกินรวบดังกล่าวพร้อมทั้งข่มขู่เอาชีวิตหากไม่จ่ายเงินรางวัลดังกล่าวในคราวเดียว จนเจ้ามือสลากกินรวบรายดังกล่าวต้องขอกำลังตำรวจคุ้มครองตลอด 24 ชั่วโมง อีกทั้งยังได้ฉ้อโกงเอาของชำร่วยราคาชิ้นละ 300 บาทของสำนักงานฯ จำนวน 3 รายการ โดยผู้ต้องหาทั้งหมดให้การปฏิเสธตลอดข้อกล่าวหา ยกเว้น ทองสุข ชนะการี ซึ่งถูกจับกุมเมื่อวันที่ 18 มกราคม พ.ศ. 2548 ที่รับสารภาพ
ต่อมาเมื่อวันที่ 29 ธันวาคม พ.ศ. 2547 ศาลอาญาวินิจฉัยคดีนี้ว่า
การกระทำของพวกจำเลยเป็นความผิดต่อสำนักงานสลากกินแบ่งรัฐบาลซึ่งเป็นหน่วยงานรัฐ ที่จะต้องปฏิบัติออกสลากด้วยความบริสุทธิ์ยุติธรรม ทำให้กระทบต่อความน่าเชื่อถือ สร้างความเสียหายโดยไม่คำนึงถึงประโยชน์ส่วนรวม
พิพากษาให้จำคุกจำเลยทั้ง 5 ในฐานฉ้อโกง 2 ปี และในฐานซ่องโจร 4 ปี รวมจำคุก 6 ปี จากนั้นจำเลยทั้งหมดยื่นอุทธรณ์ ซึ่งศาลอุทธรณ์มีคำพิพากษาเมื่อวันที่ 23 มิถุนายน พ.ศ. 2549 พิพากษายืนตามศาลชั้นต้น ยกเว้นจำเลยที่ 5 (พิชัย) ศาลพิพากษาแก้ให้จำคุกเฉพาะกรณีฉ้อโกงโดยแสดงตนเป็นคนอื่นเท่านั้น เนื่องจากโจทก์ไม่มีพยานยืนยันว่าจำเลยดังกล่าวร่วมในการฝึกซ้อมการล็อกเลขอุปกรณ์การออกรางวัลงวดดังกล่าว จึงพิพากษายกฟ้องในกรณีซ่องโจรของจำเลยที่ 5 โดยก่อนหน้านั้น เมื่อวันที่ 29 มีนาคม ปีดังกล่าว ณรงค์ได้ยื่นขอประกันตัวเนื่องจากป่วย โดยศาลตีหลักทรัพย์สำหรับประกันตัว 800,000 บาท
จนในที่สุด ศาลฎีกามีคำพิพากษาเมื่อวันที่ 28 ตุลาคม พ.ศ. 2556 พิพากษายืนตามศาลอุทธรณ์ โดยในวันดังกล่าวมีเพียงจำเลยที่ 1 (สมตระกูล) และจำเลยที่ 5 (พิชัย) เท่านั้นที่มาฟังคำพิพากษา ศาลฎีกาจึงออกหมายจับจำเลยที่ 3 (ณรงค์ หรือ กลม บางกรวย) และจำเลยที่ 4 (สุริยัน) ให้มารับโทษตามคำพิพากษาดังกล่าว โดยที่คดีดังกล่าวได้ถึงที่สุดแล้วในส่วนของจำเลยที่ 2 (พ.อ.อ. กิตติชาติ) ซึ่งในวันที่ 26 ธันวาคม ปีเดียวกัน ณรงค์ก็ขอเข้ามอบตัว ณ ศาลอาญา โดยให้เหตุผลที่ไม่สามารถเข้าฟังคำพิพากษาของศาลฎีกาได้ เนื่องจากณรงค์ได้เข้ารับการผ่าตัดรักษาโรคเลือดออกในก้านสมอง ทำให้ศาลอาญาออกหมายขังจำเลยตามคำพิพากษาศาลฎีกา และเจ้าหน้าที่ราชทัณฑ์ได้นำตัวไปคุมขังที่เรือนจำพิเศษกรุงเทพมหานครทันที
สำหรับทองสุข ชนะการี ที่ถูกจับกุมในภายหลังนั้น ศาลอาญาได้พิพากษาเมื่อ 30 ตุลาคม พ.ศ. 2549 ให้จำคุกเช่นเดียวกับจำเลยรายก่อนหน้า แต่ทองสุขให้การรับสารภาพ ลดโทษให้กึ่งหนึ่ง คงจำคุก 3 ปี และให้ชดใช้ค่าของชำร่วยจากสำนักงานฯ จำนวน 3 รายการ รายการละ 300 บาท รวม 900 บาท
การดำเนินคดี > เจ้าหน้าที่สำนักงานสลากกินแบ่งรัฐบาล

ส่วนการดำเนินคดีในส่วนของเจ้าหน้าที่สำนักงานฯ นั้น เมื่อเจ้าหน้าที่ตำรวจสอบปากคำพยานและผู้ต้องหา พบว่ามีเจ้าหน้าที่ของสำนักงานฯ เข้าไปมีส่วนร่วมกับการทุจริตดังกล่าว ในกรณีที่เจ้าหน้าที่ตรวจสอบหางบัตรเข้าชมการออกรางวัล 5 ราย เชิญผู้อื่นที่ไม่ได้รับการเลือก (จากการสุ่มหางบัตรเข้าชม) ไปเป็นกรรมการออกรางวัล โดยหลังจากเรียกขานหางบัตรดังกล่าวแล้ว พบว่า มีการสับเปลี่ยนนำผู้ที่เตรียมไว้ล่วงหน้าขึ้นไปแทน และในกรณีลูกบอลออกรางวัลหมายเลขต่าง ๆ ซึ่งเจ้าหน้าที่ตำรวจเชื่อว่า มีการลบคราบต่าง ๆ ก่อนส่งให้กองพิสูจน์หลักฐาน นอกจากนี้ยังมีการซ้อมทุจริตการออกรางวัลโดยใช้ลูกบอลดังกล่าว ทำให้ในวันที่ 25 ตุลาคม พ.ศ. 2549 ชัยวัฒน์และเจ้าหน้าที่สำนักงานฯ อีก 2 คน ถูกคณะกรรมการป้องกันและปราบปรามการทุจริตแห่งชาติ (ป.ป.ช.) ชี้มูลความผิดในฐานทุจริตต่อหน้าที่ ปฏิบัติหรือละเว้นปฏิบัติหน้าที่โดยมิชอบ และช่วยเหลือบุคคลอื่นไม่ต้องรับโทษ จากกรณีดังกล่าว
ต่อมา ศาลอาญาได้มีคำพิพากษาเมื่อ 29 เมษายน พ.ศ. 2553 พิพากษายกฟ้องจำเลยทั้ง 3 เนื่องจากจำเลยที่ 3 (ชัยวัฒน์) ไม่มีความผิดฐานปฏิบัติหน้าที่โดยมิชอบตามฟ้องโจทก์ เนื่องจากมีการรายงานผู้บังคับบัญชาตามลำดับชั้นและตั้งคณะกรรมการขึ้นตรวจสอบกรณีดังกล่าว รวมทั้งจำเลยที่ 1 และ 2 ไม่มีส่วนเชื่อมโยงกับกลุ่มจำเลยในคดีทุจริตการออกรางวัลสลากกินแบ่งฯ งวดดังกล่าว
ผลสืบเนื่อง

จากเหตุการณ์ดังกล่าว ทำให้สำนักงานสลากกินแบ่งรัฐบาลต้องปรับปรุงระบบการออกรางวัลใหม่ทั้งหมด โดยเฉพาะเลขท้าย 3 ตัว, 2 ตัว และรางวัลที่ 1 ซึ่งเป็นผลจากมติที่ประชุมคณะกรรมการสำนักงานสลากกินแบ่งรัฐบาล เมื่อวันที่ 26 พฤศจิกายน พ.ศ. 2544 ที่ให้สำนักงานฯ ปรับปรุงประสิทธิภาพการออกรางวัล เพื่อให้ประชาชนมีความเชื่อมั่น  อาทิ
ยกเลิกการให้ประชาชนเป็นกรรมการออกรางวัล (ซึ่งใช้วิธีเสี่ยงจับหางบัตรเข้าชมการออกรางวัลของประชาชนที่มาเข้าชมการออกรางวัล 3 คน ร่วมกับกรรมการผู้ทรงคุณวุฒิในงวดนั้น ๆ อีก 3 คน) โดยให้สิทธิ์ดังกล่าวเฉพาะกรรมการผู้ทรงคุณวุฒิในแต่ละงวด 6 คน จากทั้งหมด 11 คน เพื่อป้องกันการทุจริต โดยเริ่มตั้งแต่งวดวันที่ 1 พฤศจิกายน พ.ศ. 2544 เป็นต้นมา ซึ่งต่อมาในการออกรางวัลสลากออมสิน และการออกรางวัลสลากออมทรัพย์ทวีสิน ก็ได้มีการยกเลิกให้ประชาชนขึ้นเป็นกรรมการออกรางวัลเช่นกัน
ใช้อุปกรณ์ออกรางวัลแบบใหม่คือแบบ ลาดกระบัง 6 ซึ่งพัฒนาและจัดสร้างโดยสถาบันเทคโนโลยีพระจอมเกล้าเจ้าคุณทหารลาดกระบัง โดยปรับปรุงจากแบบ "ลาดกระบัง 3" โดยมีการเพิ่มลวดลายด้านผู้ออกรางวัล (โดยใช้พลาสติกทึบแสง) ทำให้ผู้ออกรางวัลไม่เห็นลูกบอลหมายเลขต่าง ๆ ขณะออกรางวัล และใช้คันโยกเพื่อให้ลูกบอลตกลงในที่รองรับแทนการตักลูกบอล ซึ่งเริ่มใช้ตั้งแต่งวดวันที่ 16 มิถุนายน พ.ศ. 2545 จนถึงปัจจุบัน
นอกจากนี้ ในช่วงที่เหตุการณ์ดังกล่าวเป็นที่สนใจของประชาชนนั้น ยอดขายสลากกินแบ่งรัฐบาลได้ลดลง จนมีผู้ค้าสลากฯ บางรายต้องยอมขายในราคาต่ำกว่าทุน ซึ่งผู้ค้าดังกล่าวเชื่อว่า เป็นผลมาจากกรณีทุจริตการออกรางวัลดังกล่าว ทำให้ประชาชนไม่มีความเชื่อมั่นที่จะซื้อสลาก อย่างไรก็ตาม หมายเลขสลาก (ที่เป็นเลขท้าย 2 ตัว หรือ 3 ตัว) ที่ประชาชนสนใจ เช่น เลขอายุของบุคคลที่ตกเป็นข่าว เลขปีที่ทำการออกรางวัล ยังคงขายในราคาคู่ละ 90-100 บาทเช่นเดิม
แหล่งข้อมูลอื่น

สำนักงานสลากกินแบ่งรัฐบาล
เหริน จื่อเวย์

เหริน จื่อเวย์ (จีน: 任子威; พินอิน: Rén Zǐwēi; 3 มิถุนายน ค.ศ. 1997 —) เป็นนักสเกตความเร็วระยะสั้นชาวจีน ผู้ได้รับเหรียญทองจากโอลิมปิกฤดูหนาว 2022 ที่ประเทศจีนในรายการ 1000 เมตร และทีมผลัดผสม 2000 เมตร และเหรียญเงินจากโอลิมปิกฤดูหนาว 2018 ที่ประเทศเกาหลีใต้ในรายการทีมผลัด 5000 เมตร
ประวัติ

เขาเริ่มเล่นสเกตความเร็วระยะสั้นในปี ค.ศ. 2006 เมื่อตอนอายุ 8 ขวบ เขาปรากฏตัวระดับนานาชาติครั้งแรกในการแข่งขันสเกตความเร็วระยะสั้นเยาวชนชิงแชมป์โลก 2014 ที่เมืองแอร์ซูรุม เขาได้รับเหรียญทองแดงในรายการ 1500 เมตร และเหรียญทองในรายการทีมผลัด 3000 เมตร หนึ่งปีต่อมาเขาได้รับสองเหรียญเงินจากการแข่งขันสเกตความเร็วระยะสั้นเยาวชนชิงแชมป์โลก 2015 ที่เมืองโอซากะ ในรายการ 1000 เมตร และรายการทีมผลัด 3000 เมตร
ในการแข่งขันสเกตความเร็วระยะสั้นเยาวชนชิงแชมป์โลก 2016 ที่เมืองโซเฟีย เขาได้รับเหรียญเงินในรายการ 1500 เมตร และเหรียญทองในรายการ 1000 เมตร 1500 เมตร และทีมผลัด 3000 เมตร นอกจากนี้ยังเหรียญทองจากคะแนนรวมทุกประเภท ต่อมาในเดือนพฤศจิกายนของปีเดียว เขาได้รับเหรียญทองในรายการทีมผลัด 5000 เมตร (ร่วมกับหาน เทียนยฺหวี่ สฺวี่ หงจื้อ และอู่ ต้าจิ้ง) ด้วยเวลา 6:48.078 วินาที จากการแข่งขันสเกตความเร็วระยะสั้นเวิลด์คัพ 2016-17 ที่ซอลต์เลกซิตี โดยเนเธอร์แลนด์และคาซัคสถานได้รับรางวัลรองชนะเลิศและอันดับที่สามตามลำดับ
ในการแข่งขันเอเชียนเกมส์ฤดูหนาว 2017 ที่ซัปโปโระ เขาได้รับรางวัลเหรียญทองในรายการทีมผลัด 5000 เมตร (ร่วมกับหาน เทียนยฺหวี่ สฺวี่ หงจื้อ และอู่ ต้าจิ้ง) ด้วยเวลา 7:01.983 วินาที ต่อมาในเดือนมีนาคมเขาได้เข้าแข่งขันสเกตความเร็วระยะสั้นชิงแชมป์โลก 2017 ที่รอตเทอร์ดาม เขาได้รับรางวัลเหรียญเงินในรายการทีมผลัด 5000 เมตร และในเดือนตุลาคมในการแข่งขันสเกตความเร็วระยะสั้นเวิลด์คัพ 2017–18 ที่บูดาเปสต์ เขาได้รับรางวัลรองชนะเลิศในรายการทีมผลัด 5000 เมตร (ร่วมกับอู่ ต้าจิ้ง หาน เทียนยฺหวี่ และสฺวี่ หงจื้อ) ด้วยเวลา 6:46.196 วินาที
ในการแข่งขันโอลิมปิกฤดูหนาว 2018 ที่พย็องชัง เขาได้รับรางวัลเหรียญเงินในรายการทีมผลัด 5000 เมตร (ร่วมกับอู่ ต้าจิ้ง หาน เทียนยฺหวี่ สฺวี่ หงจื้อ และเฉิน เต๋อเฉฺวียน) ด้วยเวลา 6:32.035 วินาที และในรายการ 500 เมตร เขาจบอันดับที่ 6 ด้วยเวลา 40.694 วินาที ต่อไปในเดือนมีนาคม ค.ศ. 2019 เขาได้รับรางวัลเหรียญเงินในรายการทีมผลัด 5000 เมตร (ร่วมกับอู่ ต้าจิ้ง สฺวี่ หงจื้อ และจาง ยฺหวี่ถิง) ด้วยเวลา 2:40.246 วินาที และเหรียญทองแดงในรายการ 500 เมตร ด้วยเวลา 42.888 วินาที จากการแข่งขันสเกตความเร็วระยะสั้นชิงแชมป์โลก 2019 ที่โซเฟีย และในเดือนกุมภาพันธ์ 2020 เขาได้เข้าแข่งขันสเกตความเร็วระยะสั้นเวิลด์คัพ 2019–20 ที่เดรสเดิน เขาได้รับเหรียญทองในรายการ 1000 เมตร ต่อมาหนึ่งสัปดาห์ที่สนามดอร์เดรชท์ เขาได้รับเหรียญทองแดงในรายการ 1500 เมตร
ในปี ค.ศ. 2021 เขาได้เข้าแข่งขันสเกตความเร็วระยะสั้นเวิลด์คัพ 2021–22 ที่สนามปักกิ่ง เขาได้รับเหรียญทองในรายการทีมผลัดผสม 2000 เมตร หลังจากนั้นที่สนามนาโงยะ เขาได้รับรางวัลเหรียญเงินในรายการ 500 เมตร ตามด้วยเหรียญทองในรายการ 1000 เมตร และสองเหรียญเงินในรายการทีมผลัดผสม 2000 เมตรและทีมผลัด 5000 เมตร ต่อไปที่สนามแดแบร็ตแซ็น เขาได้รับเหรียญทองแดงในรายการ 500 เมตร สองเหรียญทองในรายการ 1500 เมตร และทีมผลัดผสม 2000 เมตร และที่สนามดอร์เดรชท์ เขาได้รับเหรียญทองในรายการ 1500 เมตร และเหรียญทองแดงในรายการทีมผลัดผสม 2000 เมตร
ในการแข่งขันโอลิมปิกฤดูหนาว 2022 ที่ปักกิ่ง เขาได้รับรางวัลเหรียญทองในรายการ 1000 เมตรด้วยเวลา 1:26.768 วินาที และในรายการทีมผลัดผสม 2000 เมตร (ร่วมกับฉฺวี่ ชุนยฺหวี่ ฟ่าน เค่อซิน อู่ ต้าจิ้ง และจาง ยฺหวี่ถิง) ด้วยเวลา 2:37.348 วินาที
สถิติที่ดีที่สุด

| รายการ | เวลา | วันที่ | สถานที่ |
| --- | --- | --- | --- |
| 500 เมตร | 40.032 | วันที่ 22 กุมภาพันธ์ ค.ศ. 2018 |  คังนึง |
| 1000 เมตร | 1.23.019 | 4 พฤศจิกายน ค.ศ. 2018 |  แคลกะรี |
| 1500 เมตร | 2.11.430 | 27 พฤศจิกายน ค.ศ. 2021 |  ดอร์เดรชท์ |
| 3000 เมตร | 5.04.748 | วันที่ 18 มีนาคม ค.ศ. 2018 |  มอนทรีออล |
ผลการแข่งขัน

| ปี | การแข่งขัน | รายการ | เวลา | อันดับ |
| --- | --- | --- | --- | --- |
| 2014 | สเกตความเร็วระยะสั้นเยาวชนชิงแชมป์โลก | 1500 เมตร | 2:19.946 | 3 ! |
| 2014 | สเกตความเร็วระยะสั้นเยาวชนชิงแชมป์โลก | ทีมผลัด 3000 เมตร | 4:01.947 | 1 ! |
| 2015 | สเกตความเร็วระยะสั้นเวิลด์คัพ สนามเซี่ยงไฮ้ | 1500 เมตร | 2:14.403 | 1 ! |
| 2016 | สเกตความเร็วระยะสั้นเยาวชนชิงแชมป์โลก | 1000 เมตร | 1:25.191 | 1 ! |
| 2016 | สเกตความเร็วระยะสั้นเยาวชนชิงแชมป์โลก | 1500 เมตร | 2:30.102 | 2 ! |
| 2016 | สเกตความเร็วระยะสั้นเยาวชนชิงแชมป์โลก | รอบชิงชนะเลิศ 1500 เมตร | 2:14.915 | 1 ! |
| 2016 | สเกตความเร็วระยะสั้นเยาวชนชิงแชมป์โลก | ทีมผลัด 3000 เมตร | 3:59.809 | 1 ! |
| 2016 | สเกตความเร็วระยะสั้นเยาวชนชิงแชมป์โลก | คะแนนรวมทุกประเภท | 90 คะแนน | 1 ! |
| 2016 | สเกตความเร็วระยะสั้นเวิลด์คัพ สนามซอลต์เลกซิตี | ทีมผลัด 5000 เมตร | 6:48.078 | 1 ! |
| 2017 | เอเชียนเกมส์ฤดูหนาว | 1500 เมตร | 2:34.499 | อันดับที่ 4 |
| 2017 | เอเชียนเกมส์ฤดูหนาว | ทีมผลัด 5000 เมตร | 7:01.983 | 1 ! |
| 2017 | สเกตความเร็วระยะสั้นชิงแชมป์โลก | ทีมผลัด 5000 เมตร | 7:07.523 | 2 ! |
| 2017 | สเกตความเร็วระยะสั้นเวิลด์คัพ สนามบูดาเปสต์ | ทีมผลัด 5000 เมตร | 6:46.196 | 2 ! |
| 2018 | โอลิมปิกฤดูหนาว | 500 เมตร | 40.694 | อันดับที่ 6 |
| 2018 | โอลิมปิกฤดูหนาว | ทีมผลัด 5000 เมตร | 6:32.035 | 2 ! |
| 2018 | สเกตความเร็วระยะสั้นชิงแชมป์โลก | 500 เมตร | 40.805 | 2 ! |
| 2018 | สเกตความเร็วระยะสั้นเวิลด์คัพ สนามแคลกะรี | 1000 เมตร | 1:24.883 | 3 ! |
| 2018 | สเกตความเร็วระยะสั้นเวิลด์คัพ สนามแคลกะรี | ทีมผลัดผสม 2000 เมตร | 2:38.245 | 1 ! |
| 2019 | สเกตความเร็วระยะสั้นชิงแชมป์โลก | 500 เมตร | 42.888 | 3 ! |
| 2019 | สเกตความเร็วระยะสั้นเวิลด์คัพ สนามมอนทรีออล | ทีมผลัดผสม 2000 เมตร | 2:40.246 | 1 ! |
| 2019 | สเกตความเร็วระยะสั้นเวิลด์คัพ สนามนาโงยะ | ทีมผลัด 5000 เมตร | 7:02.759 | 1 ! |
| 2020 | สเกตความเร็วระยะสั้นเวิลด์คัพ สนามเดรสเดิน | 1500 เมตร | 2:14.761 | 1 ! |
| 2020 | สเกตความเร็วระยะสั้นเวิลด์คัพ สนามดอร์เดรชท์ | 1500 เมตร | 2:19.695 | 3 ! |
| 2021 | สเกตความเร็วระยะสั้นเวิลด์คัพ สนามปักกิ่ง | ทีมผลัดผสม 2000 เมตร | 2:37.923 | 1 ! |
| 2021 | สเกตความเร็วระยะสั้นเวิลด์คัพ สนามนาโงยะ | 500 เมตร | 41.027 | 2 ! |
| 2021 | สเกตความเร็วระยะสั้นเวิลด์คัพ สนามนาโงยะ | 1000 เมตร | 1:26.297 | 1 ! |
| 2021 | สเกตความเร็วระยะสั้นเวิลด์คัพ สนามนาโงยะ | ทีมผลัดผสม 2000 เมตร | 2:43.460 | 2 ! |
| 2021 | สเกตความเร็วระยะสั้นเวิลด์คัพ สนามนาโงยะ | ทีมผลัด 5000 เมตร | 6:52.685 | 2 ! |
| 2021 | สเกตความเร็วระยะสั้นเวิลด์คัพ สนามแดแบร็ตแซ็น | 500 เมตร | 52.637 | 3 ! |
| 2021 | สเกตความเร็วระยะสั้นเวิลด์คัพ สนามแดแบร็ตแซ็น | 1500 เมตร | 2:12.910 | 1 ! |
| 2021 | สเกตความเร็วระยะสั้นเวิลด์คัพ สนามแดแบร็ตแซ็น | ทีมผลัดผสม 2000 เมตร | 2:39.386 | 1 ! |
| 2021 | สเกตความเร็วระยะสั้นเวิลด์คัพ สนามดอร์เดรชท์ | 1500 เมตร | 2:20.352 | 1 ! |
| 2021 | สเกตความเร็วระยะสั้นเวิลด์คัพ สนามดอร์เดรชท์ | ทีมผลัดผสม 2000 เมตร | 2:40.256 | 3 ! |
| 2022 | โอลิมปิกฤดูหนาว | ทีมผลัดผสม 2000 เมตร | 2:37.348 | 1 ! |
| 2022 | โอลิมปิกฤดูหนาว | 1000 เมตร | 1:26.768 | 1 ! |
| 2022 | โอลิมปิกฤดูหนาว | ทีมผลัด 5000 เมตร | 6:51.654 | อันดับที่ 5 |
แหล่งข้อมูลอื่น

เหริน จื่อเวย์ at ISU
เหริน จื่อเวย์ at Olympedia
เหริน จื่อเวย์ ที่ซินล่างเวย์ปั๋ว (ในภาษาจีน)
เหริน จื่อเวย์ ที่อินสตาแกรม
แม่น้ำฮิดะ

| แม่น้ำฮิดะ |
| --- | --- |
แม่น้ำฮิดะช่วงไหลผ่านนครเกโระ
ชื่อท้องถิ่น: 飛騨川  (ญี่ปุ่น)
ที่ตั้ง
ประเทศ:  ญี่ปุ่น
ลักษณะทางกายภาพ

ต้นน้ำ:  
 • ตำแหน่ง: ภูเขาโนริกูระ
 • ระดับความสูง: 3,026 เมตร (9,928 ฟุต)
 
ปากน้ำ:  
 • ตำแหน่ง: แม่น้ำคิโซะ
ความยาว: 148 กิโลเมตร (92 ไมล์)
พื้นที่ลุ่มน้ำ: 2,170 ตารางกิโลเมตร (840 ตารางไมล์)
ลุ่มน้ำ
ระบบแม่น้ำ: แม่น้ำคิโซะ
แม่น้ำฮิดะ (ญี่ปุ่น: 飛騨川; โรมาจิ: Hida-gawa; ทับศัพท์: ฮิดางาวะ) เป็นแม่น้ำสายหนึ่งในจังหวัดกิฟุ มีต้นน้ำจากภูเขาเขาโนริกูระ (乗鞍岳 Norikura-ga-take) ในนครทากายามะ จังหวัดกิฟุ ไหลจากทิศเหนือลงทิศใต้ก่อนที่จะบรรจบกับแม่น้ำคิโซะ บริเวณนครมิโนกาโมะ มีความยาวตลอดสายทั้งสิ้น 148 กิโลเมตร
แหล่งข้อมูลอื่น

35°26′46″N 137°03′09″E﻿ / ﻿35.446241°N 137.052444°E﻿ / 35.446241; 137.052444
แอนน์ แลนเดอร์ตอบปัญหาชีวิต

แอนน์ แลนเดอร์  เป็นนามปากกา ในคอลัมน์ตอบปัญหา ในหนังสือพิมพ์ชิคาโก ซัน-ไทมส์ (Chicago Sun-Times) ของนักเขียนคอลัมน์ชื่อ รูท  ครอวลี (Ruth Crowley)  ซึ่งเริ่มตีพิมพ์คอลัมน์นี้มาตั้งแต่ปี ค.ศ. 1943    ต่อมาคอลัมน์ตอบปัญหานี้ถูกโอนมาอยู่ในความรับผิดชอบของ เอสเทอร์ พอลลิน ไฟร์ดแมน ลีดเดอร์เรอร์ ในปี ค.ศ. 1955 หรือประมาณ 12 ปีต่อมา      นับเป็นเวลาประมาณ 56 ปีแล้วที่คอลัมน์ “ถามแอนน์ แลนเดอร์ (Ask Ann Landers)” ได้รับการตีพิมพ์และเป็นคอลัมน์ที่ได้รับความนิยม ถูกตีพิมพ์ในหนังสือพิมพ์ต่าง ๆ ทั่วทั้งแถบอเมริกาเหนือ   อันเนื่องมาจากความนิยมอ่าน ความแพร่หลายและตีพิมพ์มาอย่างยาวนาน  จนอาจกล่าวได้ว่า ทั้งการถามคำถามและข้อแนะนำที่ได้จากคอลัมน์นี้ เป็นส่วนหนึ่งของวัฒนธรรม และสถาบัน ๆ หนึ่งของชาวอเมริกันก็ว่าได้
รูท ครอวลี (1943 – 1955)

รู้ท ครอวลี เป็นนางพยาบาลในเมืองชิคาโก  เดิมเธอเขียนคอลัมน์เกี่ยวกับการดูแลเด็กเล็กในหนังสือพิมพ์เดอะซัน (The Sun) มาตั้งแต่ปี 1941 นามปากกา Ann Lander นั้น  เธอนำมาจากนามสกุลของครอบครัวเพื่อน และปิดบังไม่ให้ชื่อจริงของเธอที่ใช้เขียนคอลัมน์  (ซึ่งต่างจาก ลี๊ดเดอร์เรอร์ (Lederer)    ผู้เขียนคอลัมน์นี้ต่อจากเธอ)  ครอวลีเขียนคอลัมน์ตอบปัญหามีชื่อเสียงตั้งแต่ปี ค.ศ. 1948 ถึงปี 1951   หลังจากปี 1951 แล้ว คอลัมน์ของเธอถูกตีพิมพ์ในหนังสือพิมพ์ชิคาโก ซัน-ไทมส์ และหนังสือพิมพ์อื่น ๆ อีก 26 ฉบับ จนเธอถึงแก่กรรมในวันที่ 20 กรกฎาคม ค.ศ. 1955
ครอวลี่เขียนคอลัมน์ตอบปัญหานี้ยาวนานกว่า 9 ปี ในชื่อว่า แอนน์ แลนเดอร์ หลังจากครอวลี่ถึงแก่กรรมแล้ว  มีนักเขียนคนอื่นมาตอบจดหมายแทนเธออยู่ในช่วงสั้น ๆ  รวมถึง คอนนี่ แชนเซลเลอร์ (Connie Chancellor)  แต่ที่มีชื่อเสียงยาวนานที่สุดคือ เอสเทอร์ ลีดเดอร์เรอร์ (Esther Pauline Friedman Lederer  1955 – 2002)
เอสเทอร์ ลีดเดอร์เรอร์ (1955-2002)

เอสเทอร์ หรือ “Eppie” พอลลีน เฟรดแมน ลีดเดอร์เรอร์
ลีดเดอร์เรอร์ ในปี 1961
เหยี่ยวแดง

| เหยี่ยวแดง |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Accipitriformes
วงศ์:: Accipitridae
สกุล:: Haliastur
สปีชีส์:: H.  indus
ชื่อทวินาม
Haliastur indus Boddaert, 1783

เหยี่ยวแดง เป็นนกล่าเหยื่อขนาดกลางในวงศ์ Accipitridae สามารถพบได้ในอนุทวีปอินเดีย, เอเชียตะวันออกเฉียงใต้ และ ประเทศออสเตรเลีย
ลักษณะ

เหยี่ยวแดงมีสีที่ตัดกันเป็นเอกลักษณ์เฉพาะ ทั้งตัวจะมีสีน้ำตาลแดงยกเว้นที่หัวและอกมีสีขาว ปลายปีกมีสีดำ ขามีสีเหลือง ตัวเมียมีขนาดใหญ่กว่าตัวผู้มีความยาวจากปลายปีกจดปลายหาง 51 ซม. ตัวผู้ยาว 43 ซม. นกวัยอ่อนมีสีน้ำตาลแกมดำคล้ายกับเหยี่ยวดำ แต่มีสีจางกว่า ปีกสั้น และ หางมน
เหยี่ยวแดงมีขนาดพอๆกับเหยี่ยวดำและมีลักษณะการบินที่คล้ายกันจากมุมปีก แต่มันมีปลายหางมนเหมือนกับนกในสกุล Milvus ขณะที่เหยี่ยวดำมีหางเป็นแฉก นกทั้งสองสกุลนี้มีลักษณะใกล้เคียงกันมาก
เสียงร้อง:กิ๊ก หรือ เกรออ
อนุกรมวิธาน

เหยี่ยวแดงถูกจำแนกครั้งแรกโดยนักธรรมชาติวิทยาชาวดัตช์ที่ชื่อ พีเทอร์ บอดเดอต์ (Pieter Boddaert) ในปี ค.ศ. 1783 มีด้วยกัน 4 สปีชีส์ย่อย:
indus (Boddaert, 1783) พบในเอเชียใต้
flavirostris Condon & Amadon, 1954 พบในหมู่เกาะโซโลมอน
girrenera (Vieillot, 1822) พบในเกาะนิวกินี หมู่เกาะบิสมาร์ค และ ประเทศออสเตรเลีย
intermedius Blyth, 1865 พบในคาบสมุทรมลายูไปถึงหมู่เกาะซุนดา เกาะซูลาเวซี และ ประเทศฟิลิปปินส์
การกระจายพันธุ์และสถานะการอนุรักษ์

เหยี่ยวแดงสามารถพบได้ในประเทศศรีลังกา, ประเทศอินเดีย, ประเทศปากีสถาน, ประเทศบังกลาเทศ, และเอเชียตะวันออกเฉียงใต้ และทางใต้ไปได้ไกลถึงรัฐนิวเซาท์เวลส์, ประเทศออสเตรเลีย เป็นนกประจำถิ่น แต่อาจมีการย้ายถิ่นตามฤดูกาลตามปริมาณน้ำฝนในบางบริเวณของพิสัย
ส่วนใหญ่จะพบในที่ราบแต่บางครั้งพบที่ระดับความสูง 5000 ฟุตในเทือกเขาหิมาลัย
เหยี่ยวแดงถูกประเมินเป็นความเสี่ยงต่ำในบัญชีแดงของสหภาพเพื่อการอนุรักษ์ธรรมชาติของชนิดพันธุ์ที่ถูกคุกคาม อย่างไรก็ตามในบางพื้นที่ นกชนิดนี้มีแนวโน้มที่จะลดจำนวนลง อย่างเช่นใน ชวา
สำหรับในประเทศไทย เหยี่ยวแดงเป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535 เป็นนกที่สามารถพบได้หลายพื้นที่ โดยจะพบได้ตามแถบชายฝั่งน้ำ, ที่ราบทุ่งนา, ป่าโปร่ง, ปากอ่าว, ชายฝั่งทะเล รวมถึงเกาะเล็ก ๆ ส่วนใหญ่ชอบอยู่ใกล้หมู่บ้าน เช่น หมู่บ้านเลนตัก บริเวณาปากแม่น้ำเวฬุ เป็นต้น โดยถือว่าเป็นดัชนีชี้วัดความอุดมสมบูรณ์ของป่าชายเลนประการหนึ่ง
พฤติกรรม

เหยี่ยวแดงชอบบินอยู่ตัวเดียวหรือ เป็นคู่หรือเป็นกลุ่มเล็ก ๆ เมื่อพบอาหารมันจะบินเป็นวงกลม พร้อมกับบินดิ่งควงลงมา โฉบอาหารนั้นขึ้นไปกินบนต้นไม้สูงซึ่งอยู่ใกล้ ๆ อาหารได้แก่ กบ เขียด งู นก แมลง หนู ลูกเป็ด ลูกไก่ สัตว์เลื้อยคลานเล็ก ๆ เหยี่ยวแดง ผสมพันธุ์ในช่วงฤดูหนาวต่อฤดูร้อน ทำรังตามกิ่งไม้ใกล้แหล่งน้ำ วางไข่ครั้งละ 2 - 4 ฟอง ไข่สีขาวไม่มีลวดลายใดๆ ทั้งสองเพศช่วยกันฟักไข่นาน 29 - 31 วัน
แหล่งข้อมูลอื่น

ข้อมูลที่เกี่ยวข้องกับ Haliastur indus ที่วิกิสปีชีส์
Video of re-introduction of Brahminy Kites in their natural habitat in Indonesia from BBC Sci-Tech
BirdLife Species Factsheet เก็บถาวร 2007-09-29 ที่ เวย์แบ็กแมชชีน
ขณะบินจะเห็นปลายหางที่มนและสีขนอันเป็นเอกลักษณ์เฉพาะของนกที่โตเต็มวัย
นกวัยอ่อน
เอ็ดเวิร์ด เอ็ม. อบรอมส์

เอ็ดเวิร์ด เอ็ม. อบรอมส์ (6 พฤษภาคม ค.ศ. 1935 – 13 กุมภาพันธ์ ค.ศ. 2018) เป็นนักตัดต่อภาพยนตร์และโทรทัศน์ และได้เสนอชิงงานประกาศผลรางวัลออสการ์ ครั้งที่ 56 จากภาพยนตร์เรื่อง บรู ทันเดอร์ ในประเภทรางวัลออสการ์ สาขาลำดับภาพยอดเยี่ยม
ภาพยนตร์

1983: Blue Thunder
1992: Grave Secrets: The Legacy of Hilltop Drive
1994: Street Fighter
แหล่งข้อมูลอื่น

เอ็ดเวิร์ด เอ็ม. อบรอมส์ ที่อินเทอร์เน็ตมูวีเดตาเบส